Lav et referat af nedenstående tekst:

Tekst:
Skal man have en covid-19-test fremover, bliver det ikke i et af Falcks mange kviktestcentre. Søndag aften lukkede de nemlig dørene for sidste gang. Da der var flest ansat, havde Falck hele 5000 podere til at arbejde for dem, og mange af dem skal nu til at finde noget andet at lave. Det kan komme hotel- og restaurationsbranchen til gavn. I hvert fald hvis man spørger Lars Mouritzen, der er formand for Horesta i Nordjylland. - Der er blevet råbt højt efter arbejdskraft, så der er et stort behov for flere hænder, siger han. - Har været fantastisk Selvom de fleste nok er glade for ikke fortsat at skulle podes for coronavirus, er der alligevel aspekter ved jobbet, poder Marco Filipsen er ked af at miste. - Jeg kommer til at savne fællesskabet og den stemning, vi havde herinde. Det var meget specielt, sagde han på sin sidste arbejdsdag søndag til TV2 Nord. Han håber på at finde et nyt fritidsjob, inden han starter på sit studie til september. Men det bliver svært at slå jobbet som poder. - Det er den bedste arbejdsplads, jeg nogensinde har haft, og det er nok også den bedste, jeg nogensinde kommer til at få, siger Marco Filipsen. Samarbejde mellem parterne Horesta og Falck har allerede igangsat et samarbejde for at kanalisere de mange unge podere videre. - En del af de unge mennesker, vi manglede sidste år, var ansat som podere. Så vi regner med at kunne mærke en forskel i år, siger Lars Mouritzen. - Det har naturligvis handlet meget om corona de sidste mange måneder, men nu handler det mere om vækst for os, og der er medarbejderne vigtige for at sikre det, siger han. Hvor mange af de fritstillede podere, hotel- og restaurationsbranchen kan samle op, er svært at sige. Det vil vise sig de næste måneder. Få en stemningsrapport fra podernes sidste dag her:

Referat:
Søndag lukkede kviktestcentrene helt, og det betyder, at flere podere nu står uden arbejde.